**MIL aftagerpanelmøde d. 5. oktober 2017 - Referat**

**Tid:** 5. oktober 2017 kl. 10-13 (inkl. frokost)

**Sted:** Copenhagen Business School, Institut for Digitalisering, Howitzvej 60, 2000 Frederiksberg,Lokale 5.23

**Deltagere:** David Garde-Tschertok (DGT), Lars Birch Andreasen (LBA), Lone Dirckinck-Holmfeld (LDH), Janni Nielsen (JN), Oluf Danielsen (OD), Birgitte Holm Sørensen (BHS), Christian Dalsgaard (CD), Mads-Peter Galtt (MPG), Camilla Gregersen (CG), Ulla Bjerre-Christensen (UBC), Søren Nielsen (SN), Dorte Kulle (DK) og referent Julie Søder Nielsen (JSN)

**Afbud:**  Marianne Lykke (ML), Birthe Friis Mortensen (BFM), Julie Christiansen (JC) og Helle Zinner (HZ)

|  |
| --- |
| **Referat** |
| 1 | **Velkomst v./ Lone Dirckinck-Holmfeld og præsentationsrunde**Velkomst med præsentation af nye medlemmer. Projektleder Mads-Peter Galtt fra KL (og MIL master dimittend) og formand Camilla Gregersen fra DM er netop tiltrådt MILs aftagerpanel.  |
| 2 | **Godkendelse af dagsorden**Dagsorden godkendt. |
| 3 | **Siden sidst***Status og nyt på MIL-uddannelsen siden sidste aftagerpanelmøde v. LBA*Der er uddannet ca. 350 MIL master dimittender siden uddannelsens start i 2000. I sommer 2017 dimitterede 24 MIL studerende. MIL har gennem årene haft flere strategiske satsninger på målgrupper. I årene 2012-2015 satte MIL en indsats i gang i forhold til valgmoduler målrettet udvikling af fagspecifikke it-kompetencer i folkeskolen. Denne satsning var en succes, men betød også en ændring i sammensætningen af studerende, med en større andel af lærere. For at sikre, at MIL fortsat har en bred sammensat målgruppe med studerende fra både det offentlige og det private, igangsatte MIL i 2016 et erhvervstoningsinitiativ målrettet studerende fra det private erhvervsliv. Dette ud fra betragtningen, at MIL ikke bare er tværfaglig, men også bygger bro mellem forskellige brancher, som er med til at kvalificere MIL uddannelsen. LDH supplerer, at en bred sammensætning af studerende med hensyn til både alder, praksis og erhvervsbaggrund er en styrke for MIL. I de studerendes projekter tager de fat i aktuelle emner, hvor forskningen er ”bagud”. [[I kan finde liste over MIL-projekter på AUB her]](http://projekter.aau.dk/projekter/da/studentthesis/search.html?search=MIL&advanced=true&type=/dk/atira/pure/studentproject/studentprojecttypes/studentproject/masterprogrammethesis&education=6139246)UBC følger op i forhold til web-baseret læring i sygehussektoren (ét af de nævnte MIL-projekter), og efterspørger en løsning til, hvad man kan gøre for at få sundhedspersonale til at acceptere, at det kan give god læring og værdi at have web-baseret læring. JN uddyber, at omtalte MIL projekt faktisk viste, at der ikke var modstand mod webbaseret læring som sådan, men praktiske problemer såsom manglende netværksdækning og manglende information om, at tilbuddet eksisterer. BHS foreslår at sætte fokus på udvikling af moduler om digitalisering i sundhedsvæsenet målrettet sundhedspersonale. Dette punkt tages op senere på mødet. JN foreslår, at aftagerpanelet fremadrettet laver oplæg i forhold til aktuelle temaer/burning platforms, som grundlag for udvikling af MIL valgmoduler.I forhold til status på erhvervstoningsinitiativet, så har MIL fået en It-vest bevilling på 190.000 kr. til udvikling af moduler, markedsføring og evaluering. JN uddyber dette punkt senere på mødet. Status på internationalisering er, at MIL for andet år i træk har haft master dimittender med til EDU-LEARN konferencen, hvor de afleverede et paper og holdt oplæg baseret på deres masterprojekt. I år deltog to grupper; to master dimittender fra 2017 og en fra 2016. Erfaringen er, at det er god træning for de studerende samtidig med, at der skabes viden omkring MIL internationalt.Status på MIL studiestart 2017 er, at den nye årgang er mindre og sammensætning af studerende anderledes end tidligere. Årgangen består hovedsageligt af mænd og markant færre praktiserende folkeskolelærere. Åben diskussion i aftagerpanelet:SN synes, at det er interessant at vide, hvad de studerende bruger deres MIL til. LBA svarer, at det er forskelligt. Der er studerende, som foretager brancheskift, avancerer på deres arbejdsplads, bliver selvstændige konsulenter. Dette belyses i kommende dimittendundersøgelse for de sidste 3 år, varetaget af AAU Karrierecenter. MPG supplerer i forhold til, hvad MIL’ere bruger deres uddannelse til, at han stadigvæk er del af en facebookgruppe for sin årgang (årgang 2013), hvor 55% er rykket videre til andre stillinger. Tendensen er klart, at skolelærere fra den årgang ikke er blevet i folkeskolen, men er avanceret eller er blevet selvstændige. MPG overvejer derfor om folkeskolelærere skal have en hel MIL-uddannelse, da erfaringen er, at de så rykker videre i forbindelse med et brancheskift. MPG ser løsningen, at man tilbyder folkeskolelærere at tage udvalgte moduler som modulstuderende således, at man støtter dem i deres praksis uden, at de forlader arbejdspladsen. DK præsenterer argumentet, at efteruddannelse også kan bruges som fastholdelse i de to år, hvor medarbejderen begynder at bruge det lærte i sin praksis ud fra devisen, at er en medarbejder interesseret i f.eks. MIL-uddannelsen, så er personen under alle omstændigheder på vej væk. UBC supplerer, at man som organisation bør se efteruddannelse som en styrke og en strategisk satsning i og med, at organisationen skal kunne rumme at give plads og mulighed for at bruge det lærte. BHS supplerer med, at det er netop, hvad man har gjort i Vejle, hvor man har valgt at lave et kollektivt løft af et lærerkollegium. CG kommenterer, at der er en stor værdi i et kollektivt løft, hvor man anerkender behovet for at rykke en hel arbejdsplads - netop for eksempel i forhold til at kunne gøre brug af muligheden for at sende sine medarbejdere af sted på et eller flere udvalgte valgmoduler som en strategisk satsning. LBA uddyber, at MIL med ændringerne i studieordningen i 2010 giver muligheden for at være modulstuderende og udvælge relevante moduler for at opkvalificere sig uden, at man er forpligtet til at tage hele uddannelsen. CG foreslår strategiske overvejelser i forhold til specifikke målgrupper (også arbejdspladser), hvor man tager specifikt udgangspunkt i arbejdspladsens behov. DGT foreslår, at man kan gøre brug af ”ambassadør” studerende, som sendes til MIL efter en form for kaskademodel, hvor en MIL studerende præsenterer 2-3 personer hver især på deres arbejdsplads. DK støtter op om, at det er vigtigt med en strategisk satsning, hvor man f.eks. tager modulet ud på arbejdspladsen og tilbyder opfølgningsaktiviteter, så der også er hjælp at hente i implementeringsfasen, da det ofte er i implementeringsfasen, at det halter. BHS svarer, at dette er princippet bag folkeskolemodulerne, som er halvårsmoduler, hvor implementering, herunder også løbende opfølgning, er tænkt ind i de studerendes arbejde og hvor teori og læring kobles til praksis. Pilotprojektet på folkeskolemodulerne medførte et samarbejde med en skoleleder i Vejle kommune, hvor MIL underviserne kom ud til skolen. Ideerne tog udgangspunkt i fælles praksis i og med, at hele arbejdspladsen indgik i kompetenceløftet. SN nævner, at en af udfordringerne i kommunerne er at få skoleledere og pædagogiske ledere til at forstå og benytte sig dataledelse. BHS kommenterer, at der faktisk er et ønske fra Vejle om, at MIL udvikler et modul om it og skoleledelse, men den kobling er svær at etablere, da den endnu ikke eksisterer. MPG supplerer, at KU og COK (Center for Offentlig Kompetenceudvikling) er i gang. LDH pointerer, at det er vigtigt at have diskussionen rent politisk om, hvad der bør foregå på master- og diplomniveau. |
| 4 | **Oplæg om erhvervstoningsinitiativet (JN)**JN opdaterer aftagerpanelet i forhold til den aktivitet, som er foregået siden ideen blev diskuteret i aftagerpanel regi. Baggrunden for erhvervstoningsinitiativet er, at MIL har et ønske om at øge antallet af deltagere fra erhvervslivet på uddannelsen og ser en mulighed i, at der i erhvervslivet er behov for et kompetenceløft i forhold til it.I foråret 2017 sendte MIL en ansøgning til It-vest baseret på et 3-års projekt omkring erhvervstoningsinitiativet. Med erfaring i projektet med folkeskolemodulerne, søgte MIL om et beløbpå 980.000 kr. til en forventet udviklingsperiode på et år, implementeringsperiode på et år og evalueringsperiode på et år. I første omgang har MIL fået en 1-årig bevilling på 190.000 kr., hvor MIL søgte 390.000 kr. til første år. It-vest er åbne for, at MIL kan søge igen næste år. Den mindre bevilling betyder, at MIL har måttet nytænke konceptet for erhvervstoningsinitiativet. Der er planlagt en workshop med erhvervsrepræsentanter for at afdække behov. Udvikling af modulerne er klar til foråret 2018. Åben diskussion i aftagerpanelet:UBC roser MIL for at være kommet så langt på så kort tid med ganske få midler. LDH pointerer, at MIL er åben over for at kunne søge midler andre steder end ved It-vest. DGT efterspørger, om der eksisterer en hypotese i forhold til indhold af erhvervstoningsinitiativet. JN svarer, at det kræver entreprenøriel tænkning i en større læringssammenhæng, fordi digitalisering stiller nye krav til hele organisationen. Workshoppen skal netop kortlægge, hvilke behov, der er. DGT kender to personer, som kunne være gode at inddrage i den sammenhæng. LDH supplerer, at der er grundlag for en satsning på kursusudbud i forhold til erhvervslivet, da der pt. er strategiske satsninger på brug af læringsplatforme i både kommunale og erhvervsmæssige sammenhænge. Dog pointeres der, at der er brug for diskussioner om paradigmer i forhold til læringsplatforme, så alle har samme udgangspunkt for tilgangen til læringsplatforme. MPG tilslutter sig, at det er vigtigt at have den diskussion, da der pt. udvikles læringsplatforme. DK påpeger, at problemstillingen er oftest integration af it og platforme. Der er pt. udsigt til, at AMU kurser kan blive 100% digitale inden for en overskuelig fremtid. Herunder gives der udtryk for en bekymring, om det nu gøres ”rigtigt” i forhold til offentlig efteruddannelse. CG påpeger, at denne digitale udvikling også kommer til at berøre universiteterne. Opsamling: JN tager ideen om at lægge undervisning på valgmoduler ud i virksomhederne. Umiddelbart ses dette desuden som et godt salgsargument. JN forventer, at modulerne skal indeholde virtuel undervisning, men understreger også vigtigheden af F-2-F som en del af undervisningen. JN tager kontakt til DK angående erhvervstoningsinitiativet. Aftagerpanelet inviteres til at deltage i workshoppen som deltager for egne institutioner/organisationer. Planlagt til sidst i november, men kan evt. blive i januar 2018. |
| 5 | **Uddannelsespolitiske tiltag og indflydelsen på MIL (LDH)****Yderligere ønsker og gode råd fra aftagerpanelet**De to dagsordenspunkter Uddannelsespolitiske tiltag og indflydelsen på MIL (LDH) samt Yderligere ønsker og gode råd fra aftagerpanelet slås sammen.LDH præsenterer seks uddannelsespolitiske områder, som er interessante i forhold til MIL. * Læringsplatforme
* Digital dannelse og ungdomsuddannelser
* Virksomhed og digitalisering
* Computational thinking
* Learning analytics
* MOOCs (massive open online courses)

Åben diskussion i aftagerpanelet:DGT informerer om, at Epinion har foretaget en undersøgelse blandt kommuner i forhold til ibrugtagning af læringsplatforme. Undersøgelsen vidste en problematik, at læringsplatforme utilsigtet fungerer som et Tænd-sluk kursus, som alle skal tage, men hvor implementering i egen praksis halter. Der var stor enighed i undersøgelsen blandt ledere, at det er vigtigt for succes, at ledelsen deltager aktivt, men i praksis giver det ikke udslag. SN tager udgangspunkt i digital dannelse herunder, hvad data etik betyder i praksis, hvilket også hænger sammen med learning analytics. SN er meget interesseret i spor af læring til udviklingspotentialer for den enkelte elev. SN sætter spørgsmål ved brug af begreb om læringsplatformsdidaktik, og SN ser læringsplatforme som at stilladsere læring. SN efterspørger IT som fag i forbindelse med computational thinking og pointerer, at MOOCs også er interessant for ministeriet i forhold til mulighed for kompetenceudvikling. Der er pt. et projekt i opstartsfasen omkring dette. SN afslutter med at understrege, at det er vigtigt at hæve ledelsens og medarbejdernes it-kompetencer. MPG supplerer SN, at det kræver ledelse, hvor manglen af samme pt. er problemet. MPG uddyber, at en samarbejdsplatform kommer om 2 år (AULA) til alle skoler. MPG anbefaler MIL at fokusere på læringsledelse og skoleledelse i en kommende satsning. BHS uddyber læringsplatformsdidaktik med, at man har fokus på de læringsteorier, som ligger bag/bør ligge bag. Læringsplatforme er typisk udviklet af fagfolk med teknisk baggrund. Koblingen til praksis og teori kan derfor godt være en mangel. Det kunne være befordrende for succes, at praktikere inddrages i udviklingen. BHS understreger, at det bør være et krav, at man har kobling til praksis med. Det bør sikres fra ministerielt hold, at praktikere indgår. LBA kommenterer om MOOCs, at den store hype, der har været om det, rummer flere retninger, fra åbne kurser hvor samarbejde og netværk er det centrale, til online adgang til forelæsninger og ressourcer fra etablerede universiteter. Man så det som et pres på forretningsmodellen for universiteter, og i dag tages der ofte betaling for eksamen eller for fuld deltagelse i en MOOC. MOOCs finder måske et leje som ressourcer i den studerendes læringsproces. Det er vigtigt at tænke ind, hvis man håber at redde uddannelsessystemet med MOOCs. Der er udfordringer ved MOOCs i forhold til bl.a. opsplitning af lærerfunktionen (produktion af video, kontakt med de studerende etc.). SN justerer, at der i ministeriets initiativ nok snarere er tale om online læringsforløb end MOOCs.UBC kommenterer, at der i regionerne er en læringsmæssig, men også organisatorisk udfordring i forhold til at udbrede it. Udfordringen/opgaven består i at give et kompetenceløft på en nem og forståelig måde (både for sundhedspersonalet og borgere). CG supplerer, at UBCs problemstilling går igen i hele samfundet. CG mener, at det er nødvendigt at have obligatorisk it-undervisning på skemaet i uddannelsessystemet ud fra både et demokratisk aspekt at kunne følge med i samfundets udvikling og at kunne fungere i en i stigende grad digital dagligdag.DK supplerer, at Håndværkerrådet præsenterer 1800 virksomheder, hvor tilbagemeldingen er, at de oplever mangel på tid, hvilket besværliggør efteruddannelse og dertil kommer de store forskelle i kompetenceniveau oven i. Målgruppen har ekstra udfordringer i forhold til at være meget varieret – en virksomhed kan f.eks. være førende på et område og så ikke have styr på andre. DKs erfaring er, at virksomhederne faktisk hurtigt har taget læringsplatforme til sig bl.a. i form af iPhone etc. Udfordringen består i, hvordan man håndterer og omfavner forskellige typer? Nogle er langt fremme og andre ikke. Der vil blive et fokus på EVU-området i Håndværkerrådet på, hvordan man skaber de bedste rammer for uddannelse i store og mellemstore virksomheder.SN konstaterer, at der i de kommende fag for digital dannelse vil indgå, hvad digitaliseringen gør ved os samt hvordan vi kan bruge digitalisering til at være kreative. DGT pointerer, at det er vigtigt, at indsatsen er samlet og tværgående, når man sætter it på skoleskemaet. Argumentet er, at en daglig kobling af it / sammenkobling af flere fag plus længere samlede forløb, hvor man samlet ser på it, har en bedre effekt end bare at sætte en time med it på skemaet en gang om ugen. SN udtrykker ønske om, at man undersøger, hvad man kan bruge en ny platform til, som ikke kan løses af eksisterende platforme. MPG supplerer, at læringsplatforme ikke er beregnet til kommunikation, men det er AULA.JN afslutter diskussionen med en problematisering af små virksomheder/uddannelsesproblemet. De har ikke kapacitet til eller interesse i at sende en medarbejder på MIL. Det leder frem til et åbent spørgsmål angående, hvordan vi kan nå de små virksomheder. F.eks. kan de stå sammen om at sende én medarbejder af sted, som så kan lave forløb for kolleger (kaskadeeffekten, som DGT nævnte tidligere). Hermed slut på aftagerpanelmøde 2017.  |

**Punkter til opfølgning:**

På det efterfølgende k-gruppemøde arbejdedes der videre med følgende punkter. Hvis I kender til puljer, som vi kan søge, er vi meget interesseret i at høre om hvilke. På baggrund af aftagerpanelmødet laves der en ansøgning om at kunne afholde 3 tematiserede workshops i forhold til at kunne udvikle nye valgmoduler målrettet sundhedsvæsenet/det private erhvervsliv.

* Fokus på udvikling af udvalgte moduler om digitalisering i sundhedsvæsenet målrettet sundhedspersonale.
* Aftagerpanelet inviteres til at deltage i workshoppen i forhold til erhvervstoningsinitiativet som deltager for egne institutioner/organisationer.
* Fokus på læringsledelse og skoleledelse i en kommende satsning.
* Medlemmer af aftagerpanelet inviteres fremadrettet til at lave oplæg i forhold til aktuelle temaer/burning platforms, som grundlag for udvikling af MIL valgmoduler.
* JN tager kontakt til DK angående erhvervstoningsinitiativet.
* Problematisering af små virksomheder/uddannelsesproblemet. Hvordan kan vi nå de små virksomheder Da de ikke har kapacitet til eller interesse i at sende en medarbejder på MIL, kan de evt. stå sammen om at sende én medarbejder af sted, som så kan lave forløb for kolleger (kaskadeeffekt).

 **Aftagerpanelgruppemedlemmer (per 5. oktober 2017):**

|  |  |  |  |
| --- | --- | --- | --- |
| Birthe Friis Mortensen | bfmo@ucsyd.dk | Rektor | UC Syddanmark |
| Camilla Gregersen | cg@dm.dk | Formand  | Dansk Magisterforening |
| David Garde-Tschertok | david.garde-tschertok@stil.dk | Chefkonsulent | Styrelsen for It og Læring,Undervisningsministeriet |
| Dorte Kulle  | kulle@hvr.dk | Innovationspolitisk chefkonsulent | Håndværksrådet |
| Mads-Peter Galtt | mapg@kl.dk  | Projektleder | Børn og Folkeskole, KL |
| Søren Nielsen | soeren.nielsen@stil.dk | Chefkonsulent | Kontor for digitalisering, Styrelsen for IT og læring, Undervisningsministeriet |
| Ulla Bjerre-Christensen | ulla.bjerre-christensen@regionh.dk | Uddannelseschef | Steno Diabetes Center, Region Hovedstaden |

**Koordinationsgruppemedlemmer m.fl.:**

|  |  |  |  |
| --- | --- | --- | --- |
| Lars Birch Andreasen | lba@learning.aau.dk | Leder og uddannelsesansvarlig, faglig studievejlederLektor v./ Institut for Læring og Filosofi | Aalborg Universitet |
| Lone Dirckinck-Holmfeld | lone@hum.aau.dk | Leder af aftagerpanelet, associeret medlem af koordinationsgruppen | Aalborg Universitet |
| Oluf Danielsen | oluf@ruc.dk | Professor v./ Institut for Kommunikation og humanistisk videnskab | Roskilde Universitet |
| Janni Nielsen | jn.digi@cbs.dk | Professor v./ Institut for Digitalisering | Copenhagen Business School |
| Marianne Lykke | mlykke@hum.aau.dk | Professor v./Institut for Kommunikation og Psykologi | Aalborg Universitet |
| Birgitte Holm Sørensen | birgitte@learning.aau.dk | Professor v./ Institut for Læring og Filosofi | Aalborg Universitet |
| Christian Dalsgaard | cdalsgaard@tdm.au.dk | Lektor v./ Center for Undervisningsudvikling og Digitale Medier (CUDiM) | Aarhus Universitet |
| Julie Søder Nielsen  | jsn@hum.aau.dk | Studiekoordinator, MIL | Aalborg Universitet  |
| Julie Christiansen | julie@hum.aau.dk | Studiesekretær, MIL | Aalborg Universitet |

 **Erhvervstoning:**

|  |  |  |  |
| --- | --- | --- | --- |
| Helle Zinner | hzh.digi@cbs.dk | Lektor v./ Institut for Digitalisering | Copenhagen Business School |